Leono la 14-a

Leono la 14-a (naskiĝis kiel Robert Francis PREVOST la 14-an de septembro 1955 en Ĉikago) estas usona kleriko, kiu ekde la 8-a de majo 2025 oficas kiel la 267-a papo. Dum la kvara baloto, la duan tagon de la konklavo, kiu kunvenis en Vatikanurbo la 7-an kaj 8-an de majo 2025 por elekti la posteulon de papo Francisko, mortinta la 21-an de aprilo 2025, li ricevis la necesan dutrionan plimulton de la voĉoj kaj elektiĝis kiel nova papo.

Sian teologian edukon li akiris en la papa Universitato Sankta Tomaso de Akvino. Katolika sacerdoto ekde 1982 kaj katolika episkopo ekde 2014, li estis levita al la kardinaleco fare de papo Francisko la . Ĝis la papa elektiĝo 2025 li estis ĉefepiskopo de Albano kaj prefekto de la Dicasterium por episkopoj, ĝis junio 2022 nomita kongregacio por la episkopoj. Ĵurnalismaj observantoj de papaj elektoj konsideris lin inter tiuj kardinaloj pli verŝajnaj iĝi papo ol aliaj - do la internacia amaskomunikilaro deklaris lin aparte "papigebla" kandidato.artikolo Who will be the next pope? Key candidates in an unpredictable process ("Kiu estis la sekva Papo? Ŝlosilaj kandidatoj en neprognozebla proceso") en la retejo BBC News la 22-an de aprilo 2025] ()artikolo Which cardinals are seen as contenders to be the next pope? ("Kiuj kardinaloj estas rigardataj kiel defiantoj por esti la venonta papo?") en la novaĵagentejo Associated Press la 22-an de aprilo 2025 () Konsiderante ke la aro de "papigeblaj" kandidatoj estas afero de spekulado de la amaskomunikiloj kaj de multaj pliaj interesitoj, la elekto de ne-"papigebla" kardinalo ne estas malofta, do neniu povas certe prognozi la rezulton de la elekto, sed tiel estas dum ĉiu konklavo kiu enfermite en la vatikana gastejo Domo de Sankta Marta kaj en la apuda Siksta Kapelo tiom longe kunvenos kaj diskutos ĝis estos konsento pri la nova papo - ĉi-foje la konklavo do estis kompare mallonga. Ĉi tiu papo ekde 1977 membras en la monaĥa ordeno de aŭgustenanoj, la dua post Eŭgeno la 4-a.Robin Dittrich: "Papst Leo XIV. ist erst der zweite Augustiner-Pontifex der Geschichte" ("Papo Leono la 14-a estas nur la dua aŭgustena papo de la historio") - en la Germania gazeto Frankfurter Rundschau, 9.5.2025

 Vidu ankaŭ 
 mallonga anonco de li hispanlingve en 2012
 kaj la sama anonco de li anglalingve
 Listo de papoj

Eksteraj ligiloj 
 Oficiala retejo de la Sankta Seĝo (6-lingva)
 Prevost ene de la katolika hierarkio ()

 Notoj 


Kategorio:Papoj
Kategorio:Kardinaloj
kategorio:Ĉikaganoj
kategorio:Aŭgustenanoj